### Ministru kabineta noteikumu projekta “Grozījumi Ministru kabineta 2018. gada 10. februāra noteikumos Nr. 94 “Nozvejoto [zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi](https://likumi.lv/ta/id/273190-zivju-izkrausanas-kontroles-un-zivju-tirdzniecibas-un-transporta-objektu-noliktavu-un-razosanas-telpu-parbaudes-noteikumi)””

### sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2018. gada 10. februāra noteikumos Nr. 94 “Nozvejoto [zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi](https://likumi.lv/ta/id/273190-zivju-izkrausanas-kontroles-un-zivju-tirdzniecibas-un-transporta-objektu-noliktavu-un-razosanas-telpu-parbaudes-noteikumi)”” (turpmāk – noteikumu projekts) mērķis ir noteikt kārtību, kāda notiek iekšējos ūdeņos nozvejoto vai akvakultūras uzņēmumā izaudzēto zivju (tostarp nēģu, arī vēžu un citu ūdens bezmugurkaulnieku, kā arī zivju ikru) produktu (turpmāk – iekšējo ūdeņu produkti) tirdzniecības un transporta objektu, kā arī noliktavu un ražošanas telpu pārbaude.Projekta izdošanas tiesiskajā pamatā – Zvejniecības likuma 13. panta pirmās daļas 4. un 5. punktā – ir paredzēts, ka Ministru kabinets izdod noteikumus par nozvejoto zivju izkraušanas kontroli un noteikumus par zivju tirdzniecības un transporta objektu, noliktavu un ražošanas telpu pārbaudi. Ņemot vērā vārdu “pārbaude” un “kontrole” procesuālo raksturu, proti, saprotot tos kā “noteiktas procedūras, lai sekotu (kā) norisei, pārliecinātos par (kā) pareizību”, Ministru kabineta 2018. gada 20. februāra noteikumu Nr. 94 “Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi” attiecas uz kontroļu un pārbaužu kārtību, piemēram, paredzot datu iesniegšanas un glabāšanas organizēšanu, termiņus un pārbaudāmo informāciju.Turklāt ar noteikumu projektu par atbildīgo iestādi Latvijas Republikā tiek noteikts Valsts vides dienests, kurā trešo valstu zvejas kuģa kapteiņi iesniegs paziņojumus par plānoto zvejas kuģa ienākšanu Latvijas ostās, bet Latvijas karoga zvejas kuģu kapteiņi – zvejas produktu pārdošanas zīmju kopijas, ja zivju produktu pirmā pārdošana notiks ārpus Eiropas Savienības ūdeņiem.Tiesību akts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz Zvejniecības likuma 13. panta pirmās daļas 4. un 5. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Zivju izkraušanas kontroli un zivju tirdzniecības un transporta objektu, noliktavu un ražošanas telpu pārbaudi patlaban reglamentē Ministru kabineta 2018. gada 10. februāra noteikumi Nr. 94 “Nozvejoto [zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi](https://likumi.lv/ta/id/273190-zivju-izkrausanas-kontroles-un-zivju-tirdzniecibas-un-transporta-objektu-noliktavu-un-razosanas-telpu-parbaudes-noteikumi)” (turpmāk – noteikumi Nr. 94). Tomēr noteikumos Nr. 94 noteiktā zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes kārtība aptver tikai jūrā nozvejoto un akvakultūrā izaudzēto zivju produktu kontroles kārtību, bet ne iekšējo ūdeņu produktu kontroles kārtību, kas atšķiras no jūras produktu kontroles kārtības.

Pēc Valsts vides dienesta ierosinājuma, lai nodrošinātu iekšējo ūdeņu produktu kontroli, noteikumu projektā ietvertas normas, kas nosaka to tirdzniecības un transporta objektu, kā arī noliktavu un ražošanas telpu pārbaudes kārtību. Noteikumu projektā iekļauts tiesiskais regulējums Valsts vides dienesta kontroles funkciju pildīšanai iekšējo ūdeņu produktu tirdzniecības un transporta objektu, kā arī noliktavu un ražošanas telpu pārbaudē, jo spēkā esošajos normatīvajos aktos tas nav noteikts. Savukārt, ja Valsts vides dienests konstatēs noteikumu Nr. 94 prasību pārkāpumus iekšējo ūdeņu produktu transportēšanā, tirdzniecībā un uzglabāšanā, tas būs tiesīgs rīkoties atbilstoši administratīvo pārkāpumu procesā paredzētajai kārtībai.1. Padomes 2008. gada 29. septembra Regulas (EK) Nr. 1005/2008, [ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999](http://eur-lex.europa.eu/legal-content/LV/AUTO/?uri=celex:32008R1005), (turpmāk – Regula Nr. 1005/2008) 6. pantā trešās valsts zvejas kuģu kapteiņiem vai to pārstāvjiem noteikts pienākums vismaz trīs darbdienas pirms zvejas kuģa paredzamā ienākšanas laika norādītajā ostā paziņot tās dalībvalsts kompetentajām iestādēm, kuras ostas vai izkraušanas vietas tie vēlas izmantot. Savukārt, ja uz trešās valsts zvejas kuģa atrodas zvejas produkti, kopā ar iepriekš minēto paziņojumu iesniedzams arī apstiprināts nozvejas sertifikāts.

Padomes 2009. gada 20. novembra Regulas (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006, (turpmāk – Regula Nr. 1224/2009) 62. pantā noteikts Latvijas karoga zvejas kuģa kapteiņa vai viņa pārstāvja pienākums dalībvalsts kompetentajās iestādēs iesniegt pārdošanas zīmes kopiju vai citu tai līdzvērtīga dokumenta kopiju, ja zvejas produktu pirmā pirkšana notiek ārpus Eiropas Savienības.Lai nodrošinātu minēto prasību izpildi, noteikumu projekts papildināts ar normām, Valsts vides dienestu Latvijas Republikā nosakot par atbildīgo iestādi, kurā zvejas kuģu kapteiņi vai to pārstāvji iesniedz zvejas kuģu iepriekšējos paziņojumus un nozvejas sertifikātu, kā arī pārdošanas zīmi vai tām līdzvērtīgu dokumentu kopijas.Ņemot vērā Zemkopības ministrijas valsts informācijas sistēmas “Latvijas zivsaimniecības integrētā kontroles un informācijas sistēma” (turpmāk – informācijas sistēma) pilnveidošanu, Zemkopības ministrijā reģistrētie zvejas produktu pirmie pircēji informācijas sistēmas lietotāja identifikatoru un sākotnējo paroli var saņemt, reģistrējoties informācijas sistēmā, un tos nav nepieciešams nosūtīt uz zivju pircēja e-pasta adresi. Tāpat arī operatoriem, kas veic jebkuras darbības ar produktu partijām, ir iespēja kļūt par informācijas sistēmas lietotāju, iesniedzot pieteikumu elektroniski, tāpēc ar noteikumu projektu tiek svītrots noteikumu Nr. 94 4.pielikums, kā arī precizēta 8. un 18.punktā noteiktā informācijas sistēmas lietotāja identifikatora un paroles saņemšanas kārtību.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts vides dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar:1. komerciālo zveju (235) un akvakultūras produktu ieguvi (88) iekšējos ūdeņos;
2. iekšējo produktu tirdzniecību (nav iespējams noteikt konkrētu skaitu), uzglabāšanu un apstrādi (nav iespējams noteikt konkrētu to uzņēmumu skaitu, kuri veic iekšējo ūdeņu produktu apstrādi. Pārtikas un veterinārajā dienestā reģistrēti zivju produktu apstrādes uzņēmumi (105), no kuriem nav iespējams nošķirt uzņēmumus, kas nodarbojas ar iekšējo ūdeņu produktu apstrādi);
3. trešo valstu zvejas kuģu kapteiņi vai to pārstāvji, kas izkrauj zvejas produktus Latvijas ostās (14);
4. Latvijas zvejas kuģu kapteiņi vai to pārstāvji, kas zvejo ārpus Eiropas Savienības ūdeņiem (8);
5. Valsts vides dienesta inspektori, kas nodrošina šo noteikumu prasību ievērošanas kontroli (35).
 |
| 2. | Tiesiskā regulējuma ietekme uz tautsaimniecību un administratīvo slogu | Lai tiktu sasniegts noteikumu projekta mērķis, nodrošinot, ka visos dokumentos, kas apliecina iekšējo ūdeņu produktu pirkumu un transportēšanu, būtu norādīts iekšējo ūdeņu produktu izcelsmi apliecinošas zvejas atļaujas (licences) numurs, ja tie iegādāti no zvejnieka, vai akvakultūras uzņēmuma Pārtikas un veterinārajā dienesta atzīšanas numurs, ja tie iegādāti no akvakultūras uzņēmuma, noteikumu projektā ietverts produktu pircēja un transportētāja pienākums nodrošināt papildu datu norādīšanu iekšējo ūdeņu produktu pavaddokumentos, kā arī zvejnieka vai akvakultūras uzņēmuma pienākums sniegt datus minētās prasības izpildei. Tādējādi noteikumu projektā atšķirībā no spēkā esošā regulējuma paredzēts palielināt administratīvo slogu saistībā ar iekšējo ūdeņu produktu izcelsmes identificēšanas nodrošināšanu, bet administratīvā sloga palielinājums ir vērtējams kā nebūtisks.  |
| 3. | Administratīvo izmaksu monetārs novērtējums | Nav. Attiecībā uz prasību iekšējo ūdeņu produktu transportēšanas un pirkuma dokumentos norādīt iekšējo ūdeņu produktu izcelsmi apliecinošas zvejas atļaujas (licences) numuru, ja tie iegādāti no Latvijas Republikā komercdarbībai zvejniecībā iekšējos ūdeņos licencētā zvejnieka, vai uzņēmumam piešķirto Pārtikas un veterinārajā dienesta atzīšanas numuru, ja tie iegādāti no Latvijas Republikā Pārtikas un veterinārā dienesta atzītā akvakultūras nozares uzņēmuma, tiek pieņemtas šādas vērtības:F: 6,41 *eiro* – vienas stundas darbaspēka samaksas likme (jeb 0,11 *eiro* – vienas minūtes darbaspēka samaksas likme) zivsaimniecībā pirms nodokļu nomaksas 2018. gadā pēc Centrālā statistikas biroja datiem;L: 2 min (jeb 0,034 h) – nepieciešamais laiks zvejas atļaujas (licences) vai akvakultūras nozares uzņēmuma atzīšanas numura ierakstīšanai;B: nav iespējams objektīvi noteikt paredzamo biežumu darījumu skaitu gadā. Tomēr, tā kā vairumā publisko ezeru zvejot ar tīkliem drīkst tikai darbdienās (piemēram, 2018. gadā tās 176 dienas), tad var pieņemt, ka katra persona gadā aizpilda 176 dokumentus, kuros ieraksta zvejas atļaujas (licences) vai akvakultūras nozares uzņēmuma atzīšanas numuru;N: orientējošam aprēķinam tiek pieņemts, ka prasība tiks attiecināta uz 323 personām, kas nodarbojas ar komerciālo zveju un akvakultūras produktu ieguvi iekšējos ūdeņos.Tādējādi kopējās administratīvās izmaksas visām potenciāli iesaistītajām 323 personām regulējuma ietekmē varētu maksimāli palielināties šādi: C = (6,41 x 0,034) x (176 x 323) = 0,218 x 56 848 = 12 392,86 *eiro*.  |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Regula Nr. 1224/2009;
2. Regula Nr. 1005/2008.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1224/200962. panta piektā daļa | Noteikumu projekta 39.1 punkts | Prasības tiek ieviestas pilnībā. | Neparedz stingrākas prasības. |
| Regulas Nr. 1005/2008 6. panta pirmā un otrā daļa | Noteikumu projekta 4.1 punkts | Prasības tiek ieviestas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Normas piemērojamas tieši. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedriskai apspriešanai no **27.03.2019.** līdz **05.04.2019**. bija ievietots Zemkopības ministrijas tīmekļvietnē. |
| 2. | Sabiedrības līdzdalība projekta izstrādē | Nevalstisko organizāciju pārstāvji nav iesnieguši priekšlikumus un izteikuši komentārus par noteikumu projektu. |
| 3. | Sabiedrības līdzdalības rezultāti | Nevalstisko organizāciju pārstāvji nav iesnieguši priekšlikumus un izteikuši komentārus par noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Valsts vides dienests ar pastāvošajām funkcijām. Papildu cilvēkresursu piesaiste nav paredzēta. |
| 3. | Cita informācija | Nav. |

 Zemkopības ministrs K. Gerhards

Adamenko 67095042

olga.adamenko@zm.gov.lv